TANTÁRGYLEÍRÁS ÉS HETI TEMATIKA
	Tantárgy neve: Színházi és mozgóképes díszlettervezés 1(BA)
	Kreditértéke: 4

	A tantárgy besorolása: specializáció szerinti kötelező tantárgy

	A tantárgy elméleti vagy gyakorlati jellegének mértéke, „képzési karaktere”
elmélet:10%, gyakorlat: 90%

	A tanóra típusa
: gyakorlati és elméleti
óraszáma: heti 3 óra az adott félévben,
nyelve: magyar
Az adott ismeret átadásában alkalmazandó további módok, jellemzők
:

színházi előadások, valamint mozgóképes alkotások látogatása és elemzése

	A számonkérés módja (koll. / gyj. / egyéb
): gyakorlati - tervezési koncepció tervekkel alátámasztott prezentálása
Az ismeretellenőrzésben alkalmazandó további (sajátos) módok
: két munkamakett készítése és 3D vizualizáció

	A tantárgy tantervi helye (hányadik félév): 3. félév

	Előtanulmányi feltételek: Látványtervezési alapismeretek díszlettervezés 1-2, Műhelygyakorlat, kivitelezés alapismeretek 1-2, a félévek egymásra épülnek

	Tantárgyleírás: az elsajátítandó ismeretanyag tömör, ugyanakkor informáló leírása:
Gyakorlati jeggyel záruló műtermi gyakorlat, melynek során egy előadás, vagy mozgóképes műfajú produkció komplex látványtervezése a feladat. Ennek során a kortárs előadó-művészeti és filmes irányzatok integrálásával, többféle térkontextusban egy teljes előadás, mozgóképes műfaj esetében pedig az adott forgatókönyv kijelölt részeinek látványterveit kell kidolgozni. A tervek megjelenítésénél kiemelten fontos követelmény a magas színvonalú művészi prezentáció.

A félév tematikája az 1910-es évek magyar városi kispolgári világának díszlettervezésben való feldolgozása. Füst Milán Boldogtalanok című, négy felvonásos drámájához a Thália Színház színpadára díszlettervezés a teljes műszaki dokumentációval együtt.

A félév során két, egymásból következő terv készül ugyanahhoz a darabhoz és ugyanarra a színpadra: előbb egy realista szobadíszlet teljes műhelyrajzi dokumentációval, majd egy szabad asszociatív térátirat. A második terv a realista szobadíszlet tervezése során felmerült gondolatok szabad továbbviteléből kialakított önálló színpadi tér.


	A 2-5 legfontosabb kötelező, illetve ajánlott irodalom (jegyzet, tankönyv) felsorolása bibliográfiai adatokkal (szerző, cím, kiadás adatai, (esetleg oldalak), ISBN)

	Kötelező olvasmány:
- Füst Milán: Boldogtalanok. Dráma négy felvonásban

- Hanák Péter (szerk.): Polgári lakáskultúra a századfordulón.

- Márai Sándor: Egy polgár vallomásai
Ajánlott irodalom:
- Az 1910-es évek magyar városi világának építészete, környezetkultúrája, irodalma, szociográfiája

- DÍSZLET - JELMEZ, Magyar szcenográfia 1995-2005, Göncöl Kiadó

- DÍSZLET - JELMEZ, Magyar szcenográfia 2007-2017, MALÁT

- Kékesi Kun Árpád: A rendezés színháza. Osiris Kiadó, Budapest, 2007. ISBN 978-963-389-943-4

- Gaston Bachelard: A tér poétikája. Ford. Bereczki Péter. Kijárat Kiadó, Budapest, 2011. (Figura 6.) ISBN 978-963-9529-95-3

	Féléves tematika hetekre lebontott rövid ismertetése

	1. hét
09. 14.  Bevezető óra: a félév két tervének ismertetése
Füst Milán: Boldogtalanok (dráma négy felvonásban) - a színdarab elolvasása, az adott szöveg elemzése dramaturgiai és látványtervezői szempontból

Feladatok:

- A színdarab többszöri elolvasása

- JELENETLISTA készítése

- Egyéni, tematikus gyűjtés az 1910-es évek magyar városi kispolgári világáról: bérházkultúra, tárgykultúra, társadalmi viszonyok.

- Lehetséges lakás alaprajzok gyűjtése (VIII. kerület)
2. hét
09. 21.  SZÍNHÁZLÁTOGATÁS: a Thália Színház bejárása
- A színpad adottságai: méretek, színpadnyílás, gépezetek, takarásrendszer, világítási hidak

- A nézőtéri viszony és a látószögek megtapasztalása a helyszínen

- Az alaprajz és a metszet ellenőrzése a valóságon, fotózás

- Mit kezdjünk a szerzői instrukciókkal?

- A „szobadíszlet” tervezés sajátosságai

- A színpadi lakás sajátosságai: nézőpont, járások, nyugvópontok

- A színpadi realizmus és a valóság. A stilizáció

Feladatok:

- KÉT Thália-makettdoboz készítése 1:50-ES LÉPTÉKBEN (tervenként egy)

- Alaprajzi vázlatok készítése a realista szobadíszlethez, folyamatos gyűjtés
3. hét
09. 28.  JELENETLISTA LEADÁSA
Prezentációk az elvégzett kutatások eredményéről

Konzultáció a lehetséges lakásalaprajzokról, a színpadi nézőpont keresése

A díszlet nem a valóság kópiája. A színpadi tér törvényszerűségei

Feladat:

- Ajtók, ablakok, tapéták, padlók, berendezési tárgyak gyűjtése

- Alaprajzi vázlatok készítése a darabhoz az eddigiekkel felvértezve

- A két makettdoboz építése

- Prezentáció készítése
4. hét
10. 05.  1. rész érdemjegy: ELŐZETES KONCEPCIÓ ISMERTETÉS
Prezentációk: az elvégzett kutatások eredményéről, előzetes koncepció ismertetése

Alaprajzi változatok bemutatása és értékelése.

Feladat:

- Lehetséges díszletalaprajzok készítése (1:50) (min. 15 db)

- Színpadkép vázlatok készítése

- A két makettdoboz építése
5. hét
10. 12.  A KÉT MAKETTDOBOZ KÉSZ (1:50)
Konzultáció a lehetséges díszlet alaprajzokról (1:50)

A kiválasztott alaprajzi irány korrigálása.

Feladat:

- Alaprajzok (1:50) további készítése a korrekciók alapján

- Gyűjtés
6. hét
10. 19.  Konzultáció
A végleges alaprajz kialakítása és prezentációja.

Az alaprajz és a színpadkép vázlat alapján

Feladat:

- Végleges alaprajz elkészítése

- Prezentáció készítése, a színpadi koncepció ismertetése az alaprajzon keresztül (tartalmazza az eddigi gyűjtéseket is: fotók, alaprajzok, felhasznált motívumok)

- A koncepció megfogalmazása magyarul (1500 karakter)
7. hét
10. 26.  2. rész érdemjegy: KONCEPCIÓ ISMERTETÉS (realista szobadíszlet)
Prezentációk: a rajzok és a díszlet koncepció bemutatása a többieknek

Feladat:

- Falnézetek, metszet, bontási terv készítése (1:25) ARCHICAD

- Nyílászáró- és részletrajzok (1:10)

- Bútorok makettezése
8. hét
11. 02.  Konzultáció az eddig végzettekről, finomítás
A műhelyrajzok korrigálása

Világítási koncepció

Feladat:

- Falnézetek, metszet, bontási terv befejezése (1:25, 1:10) ARCHICAD

- A realista szobadíszlet munkamakettjének építése a műhelyrajz metszete és falnézetei alapján (1:50)

- Bútorok makettezése

- Befényelt látványtervek készítése az egyes felvonásokhoz
9. hét
11. 09.  3. rész érdemjegy: A REALISTA TERVDOKUMENTÁCIÓ LEADÁSA
Leadandó: konszignált alaprajz (1:50), kótázott falnézetek és metszet (1:25), nyílászáró- és részletrajzok (1:10), a realista szobadíszlet munkamakettje (1:50), bevilágított makettfotók, befényelt látványtervek, koncepció magyarul (1500 karakter)

A megfogalmazott prezentáció bemutatása
10. hét
11. 16.  SZABAD ASSZOCIATÍV TÉRÁTIRAT
Feladat: szabad asszociációs vázlatok készítése a realista szobadíszlet tervezése során felmerült gondolatok továbbvitelével.

- Anyagminták, felületek, fényelképzelés gyűjtése

- Térvázlatok
11. hét
11. 23.  Konzultáció a térátiratokról
Feladat:

- A térátirat alaprajza (1:50)

- A munkamakett készítésének megkezdése
12. hét
11. 30.  Konzultáció
Feladat:

- A térátirat munkamakettjének befejezése (1:50)

- Látványtervek

- Rövid koncepciószöveg
13. hét
12. 07.  KÉSZ MAKETTEK
Végső konzultáció a jóformán kész munkákról

A két makett bevilágítása, fotózása a saját dobozában

Záró prezentáció: a két terv egymás mellett

Feladat:

- Végleges látványtervek

- Tervdokumentáció és prezentáció nyomtatása

- A kiállítás megtervezése, előkészítése, kivitelezése
14. hét
12. 14-18.  KIPAKOLÁS, VIZSGA
A teljes tervdokumentáció (alaprajz, falnézetek, metszet, egyéb rajzok, látványtervek, két munkamakett, makettfotók, gyűjtés, koncepció) esztétikus, koncepciózus kiállítása és digitális leadása a tanszéknek
A tematikus gyűjtés és prezentáció témái:
- Az 1910-es évek magyar városi kispolgári világa

- Városi bérházvilág, lakhatás az 1910-es években

- Társadalmi rétegződés a bérházakban. Háziurak, házmesterek, cselédek

- Szegénység és kispolgári reprezentáció

- Enteriőrök: bútorok, tapéták, szőnyegek, függönyök, tárgyak

- Enteriőrök: ablakok, ajtók

- Szcenográfiai referenciák: üres tér, anyaghasználat, installatív terek


	Tantárgy felelőse: Szakács Ferenc

	Tantárgy oktatásába bevont oktató(k) és elérhetősége(ik): Szakács Ferenc

	A tantárgy tanításának időpontja/helyszíne: Epreskert, hétfő 9:00-11:15

	Tantárgykódja: LÁA-SZMD01-25-C

	Felelős tanszéke: Látványtervező tanszék

	Képzési idő szemeszterekben: 3 félév

	Tanórák száma összesen: 39 (13 tanítási hét x 3 tanóra)

	Tanulmányi követelmények:
A félév során két, egymásból következő terv készül ugyanahhoz a darabhoz és ugyanarra a színpadra: a realista szobadíszlet, majd a szabad asszociatív térátirat. A második terv a realista szobadíszlet tervezése során felmerült gondolatok szabad továbbviteléből kialakított önálló színpadi tér.

- Prezentáció a kapott résztémáról, kutatási anyag

- Koncepció, műleírás magyarul: 1500 karakter a realista szobadíszlethez, rövidebb szöveg a térátirathoz

- Konszignált alaprajz 1:50 - mindkét tervhez

- Műszaki rajzok: kótázott falnézetek (a falak minden elemükkel: ajtóval, ablakkal, párkánnyal, lábazattal), alaprajzi és hosszmetszettel 1:25 - csak a realista szobadíszlethez

- Ablak-, ajtó- és részletrajzok 1:10 - csak a realista szobadíszlethez

- Két munkamakett 1:50 léptékben: a realista szobadíszleté a műhelyrajz metszete és falnézetei alapján, a térátiraté a saját alaprajza alapján megépítve

- Két Thália-makettdoboz 1:50, tervenként egy

- Bevilágított makettfotók mindkét tervről

- Látványtervek mindkét tervhez

- Az egész anyagból prezentáció, amelyet a vizsga napján digitálisan le kell adni a tanszéknek
Az értékelés szempontjai:
- A koncepció minősége

- A tervdokumentáció hiánytalansága

- A tervezett díszlet funkcionális, teátrális, dramaturgiai és esztétikai értéke

- A két munkamakett színvonala és a rajzokkal való egyezése

- A műhelyrajzok korrektsége

- A térátirat önállósága és téri következetessége

- A két terv közötti gondolati összefüggés

- A folyamatos munka, a konzultációk értelmes beépítése

A félév során három részjegy születik (4., 7. és 9. hét); ezek és a záró bemutató együtt adják a gyakorlati jegyet.

Minimális követelmény: az előadást jól szolgáló, kivitelezhetően dokumentált realista díszlet, és egy önállóan végiggondolt térátirat munkamakettel.

	Oktatási módszerek: elmélet és gyakorlat

	Javasolt tanulási módszerek: szakmai műhely és előadás látogatás-elemzés, kísérletezés a tervezésben

	A hallgató egyéni munkával megoldandó feladatainak száma: tervezési koncepcióhoz tervek és műhelyrajzok készítése analóg és digitális technikákkal

	Felhasználható fontosabb technikai és egyéb segédeszközök: papír alapú tervezéshez szükséges rajzeszközök, illetve szoftverismeret (Photoshop, SketchUp, Archicad, Blender) és számítástechnikai eszközök (laptop, asztali gép, digitális rajztábla)

	Szabadon választható (az infrastrukturális adottságokat figyelembe véve) tárgyként meghirdetve a jelentkező hallgatók létszáma (a tárgyat kötelezően felvevő hallgatóval együtt): évfolyam létszám


� Nftv. 108. § 37. tanóra: a tantervben meghatározott tanulmányi követelmények teljesítéséhez az oktató személyes közreműködését igénylő foglalkozás (előadás, szeminárium, gyakorlat, konzultáció), amelynek időtartama legalább negyvenöt, legfeljebb hatvan perc.


� pl. esetismertetések, szerepjáték, tematikus prezentációk stb.


� pl. folyamatos számonkérés, évközi beszámoló


� pl. esettanulmányok, témakidolgozások, dolgozatok, esszék, üzleti, szervezési tervek stb. bekérése

